Aflat în arest pentru că a fost acuzat că a participat la devalizarea unor bănci din care lipseşte un miliard de euro, fostul premier din Republica Moldova a mai dat de o belea. Un filmuleț care ar fi fost înregistrat cu o cameră ascunsă în 2013 a fost dat publicității și îi strică și mai mult imaginea, căci în înregistrarea care durează mai bine de o oră acesta se tăvălește prin așternuturi cu o tânără pe nume Olga Roman, care se pare că a fost prezentatoare tv.

Joi (29 octombrie) Usatîi a publicat pe pagina sa de Facebook o fotografie din timpul partidei de amor în dreptul căreia a scris: „Captură dintr-un film”. Vineri (30 octombrie) a apărut pe Internet, pe un site dedicat adulților, și filmarea integrală, care ar fi fost înregistrată, se pare, chiar în casa lui Usatîi de la Moscova. Primii care au anunţat existenţa acestei filmări au fost jurnaliştii de la pagina de ştiri moldova24.info.

În pauzele dintre partidele de amor, Vlad Filat vorbea la telefon cu președintele Traian Băsescu

traian_basescu.jpg În pauzele dintre partidele de amor, se pare că Vlad Filat vorbea la telefon și cu Traian Băsescu foto: Sever Gheorghe

Din descifrările discuțiilor purtate la telefon de Vlad Filat în acel filmuleț se înțelege că premierul Republicii Moldova pregătea din iatacul iubitei vizita preşedintelui Băsescu la Chişinău în vara lui 2013. La un moment dat Filat vorbeşte la telefon chiar cu Traian Băsescu pe care îl imită, după care îşi întreabă iubita dacă „vrea să facă unirea”: „Bună ziuă, Filat e numele meu, de la Chişinău sunt. Aş vrea, dacă e posibil, să vorbesc cu domnul preşedinte. (n.r. - gesticulează cu telefonul în ritmul muzicii robotului în vreme ce partenera sa îi mângâie părţile intime).

Am onoarea, domnule preşedinte. Eu tot vă bat la cap. Am mai vorbit de două ori. (n.r-se ridică din pat şi se plimbă prin încăpere). Nu, că nu mă las… Nu uit. Domnule preşedinte, dincolo de faptul că ştiţi că ne vedem aşa cum am convenit, am înţeles că dumneavoastră o să aveţi un oaspete. Nu vine şi aici. Pe 19 merg eu încolo. Am în continuare aceeaşi rugăminte, poate să mă ajutaţi înainte de plecare... (ascultă răspunsul)... OK, eu vă mulţumesc foarte mult, atunci pe mâine. Vă mulţumesc. Am înţeles, domnule preşedinte, noroc! La revedere!”. Înainte de cea de-a treia, şi ultima, partidă de sex, premierul Filat mai glumeşte puţin pe marginea convorbirii abia încheiate. I se adresează partenerei, în timp ce imită vocea lui Băsescu: “Domnule, ai acolo o blondă aşa frumoasă, am auzit, să îi transmiţi, te rog, sănătate şi toate cele bune, hai să facem unirea (n.r. - se apleacă şi îşi sărută partenera)”.

Ea este blonda din filmare

olga_roman.jpg Olga Roman este numele tinerei care apare în filmulețul porno cu Vlad Filat foto: arhiva personală

Filat, arestat pentru fraude bancare

vlad_filat.jpg Vlad Filat a fost premierul Republicii Moldova timp de patru ani, în perioada 2009-2013 foto: Adevărul

Vladimir Filat este membru fondator și lider al Partidului Liberal Democrat din Moldova, iar între anii 2009 și 2013 el a fost prim-ministru al Republicii Moldova. Mai mult, în anul 2010, politicianul a îndeplinit și funcția de președinte interimar al țării, iar în prezent este unul dintre cei mai influenți oameni din Republica Moldova. Recent, la 18 octombrie, Vlad Filat a fost arestat preventiv sub acuzații de trafic de influență, fraude bancare și luare de mită.

Renato Usatîi, în conflict dur cu Vlad Filat

renato_usatii.jpg Renato Usatîi este un milionar din Republica Moldova care a intrat în politică în 2014 foto: arhiva personală

Renato Usatîi este primar al municipiului Bălți din Republica Moldova. Om de afaceri, milionar în euro, filantrop și politician, acesta a preluat Partidul Popular Republican în anul 2014, cu intenția de a participa la Alegerile parlamentare din 2014 din Republica Moldova. Cu toate acestea, Ministerul Justiției nu i-a permis să participe cu propriul partid, așa că Renato s-a înscris pe lista partidului politic „Patria”. Problemele cu legea au început din luna noiembrie a anului trecut, la mai puțin de un an de la intrarea lui în lumea politicii, motiv pentru care politicianul a părăsit Republica Moldova, însă a revenit în luna mai a acestui an. În luna iunie, acesta a câștigat alegerile pentru funcția de primar al municipiului Bălți. În prezent, Renato Usatîi se află într-un conflict cu politicianul Vlad Filat și este cercetat sub acuzația că ar fi publicat o serie de convorbiri dintre acesta și un alt politician.

Două neveste, două divorțuri

Vlad Filat (46 de ani) a fost căsătorit aproape 20 de ani cu Sanda Filat, cei doi având împreună doi copii, Iustina şi Luca. În 2012 ei au divorţat, pentru că Filat era deja cuplat cu fosta prezentatoare de la PRO TV Chişinău, Angela Gonţa (37 de ani). De altfel, în ianuarie 2014 cei doi s-au căsătorit, iar în iunie 2014, au devenit părinţii unei fetiţe, Ekaterina. Dar fericirea n-a durat nici de această dată. În februarie 2015, Filat a anunţat că divorţează şi de Angela. “Mă despart de Angela, dar rămânem în continuare buni prieteni. Am realizat că trebuie să mergem pe drumuri separate. Dar, fie vorba între noi, Angela oricum era deja ofilită când am luat-o de nevastă. Are aproape 40 de ani şi am schimbat o soţie de o anumită vârstă pe o alta nu foarte tânără? A fost o greşeală, iar ea a înţeles asta”, a declarat Vlad Filat într-o conferinţă de presă.